《新建双门奉呈知府郎中》
宋代·蔡瑗

巍雉云丛十万家，台门新筑更豪华。春笼碧瓦浮佳气，日上朱栏夺绛霞。

众水回环来卫府，千峰朝挹自排衙。吾州形胜今如此，文物彬彬正可嘉。

作者简介：漳州龙溪人，字希蘧。仁宗嘉祐六年进士。历典王郡，官至朝请大夫。徽宗时上封事，多见采纳。后除提点江淮诸路坑冶。文章政事有名于世，尤长声律。有《鹅城录》、《古今名贤录》。